Държавен вестник, бр. 64, 2010 г., стр. 96

СТР.  96	
Д Ъ Р Ж А В Е Н  В Е С Т Н И К 	
БРОЙ  64
(4) В случаите на ал. 3 търговският участник 
следва да сключи договорите по чл. 11, т. 1, 2, 
3, 8 и 11 от тези правила като координатор на 
балансираща група със същите права и отго­
ворности.
(5) В случаите, когато договорите по ал. 4 
не са сключени в срока по ал. 2, търговският 
участник няма право да сключва сделки на па­
зара на електрическа енергия. 
Чл. 63. (1) Лицензирано дружество, което 
не прехвърли отговорността за балансиране на 
координатор на балансираща група, регистриран 
от електроенергийния системен оператор, или 
не регистрира собствените си обекти и места 
на измерване в собствена балансираща група, 
ако отговаря на условията по чл. 57, ал. 9, ще се 
счита, че поема изцяло отговорността за небалан­
сите на собствените си обекти както в случаите 
на регистрирана собствена балансираща група.
(2) Общественият доставчик и крайните 
снабдители поемат служебно отговорността за 
балансиране на потребителите, на които доставят 
електрическа енергия.
(3) Общественият доставчик и крайните 
снабдители могат да поемат отговорността за 
балансиране на производителите на електрическа 
енергия от възобновяеми енергийни източници 
над мощността, определена по чл. 57, ал. 6 и по 
комбиниран начин, за които са поели задълже­
ние за изкупуване на електрическата енергия по 
чл. 162 и 163 ЗЕ и чл. 16 и 17 ЗВАЕИБ.
(4) Общественият доставчик може да поеме 
отговорността за балансиране на производите­
лите, с които има сключен дългосрочен договор 
за изкупуване на електрическа енергия и раз­
полагаемост.
(5) В случаите на ал. 3 общественият достав­
чик и крайните снабдители уреждат с отделен 
договор взаимоотношенията с производителите 
на електрическа енергия от възобновяеми енер­
гийни източници и по комбиниран начин, който 
регламентира механизма за определяне и учас­
тието на тези производители в общия небаланс 
на балансиращата група.
(6) В случаите на ал. 3, когато е налице 
обстоятелството по чл. 57, ал. 7, договорите по 
ал. 5 се изготвят в съответствие с указанията 
на ДКЕВР по чл. 58, ал. 1 и 2. 
Чл. 64. (1) Електроенергийният системен опе­
ратор е координатор на специална балансираща 
група за компенсиране на непланираните обмени. 
(2) Електроенергийният системен оператор 
поема отговорност за небалансите по сделките с 
балансираща енергия при наличие на достатъчни 
разполагаеми резерви или балансираща енергия.
(3) Eлектроенергийният системен оператор, 
извън случаите по ал. 1 и 2, не поема отговор­
ност за небалансите на: 
1. друг координатор на балансираща група;
2. обекти на ползватели, присъединени към 
електропреносната и/или електроразпредели­
телната мрежа.
Чл. 65. (1) Преносното предприятие отговаря 
за баланса на технологичните разходи по елек­
тропреносната мрежа.
(2) Разпределителното предприятие отговаря 
за баланса на технологичните разходи на съот­
ветната електроразпределителна мрежа.
(3) Крайните снабдители се регистрират като 
координатори на специална балансираща група 
или се реализират условията по чл. 57, ал. 7, в 
която група като непреки членове участват по­
требителите в съответната мрежа, с електромери 
или без електромери за почасово отчитане на 
електрическата енергия и които не са сменили 
доставчика на електрическа енергия.
(4) Координаторите на специални баланси­
ращи групи по ал. 3 поемат отговорността за 
небалансите между планираното и реалното 
потребление на членовете на групата, които не 
са регистрирани на свободния пазар на елек­
трическа енергия.
(5) Координаторите на специални баланси­
ращи групи по ал. 3 поемат отговорността за 
небалансите между планираното потребление 
(стандартизиран товаров профил) на потребители­
те, които нямат средства за търговско измерване 
за почасово отчитане на електрическа енергия 
и реалното им потребление. 
(6) Координаторите на специални баланси­
ращи групи по ал. 5 разработват и представят в 
ДКЕВР в срок два месеца преди влизане в сила 
на тези правила общи принципи за разпределяне 
на небалансите в балансиращата група.
(7) Разпределителните предприятия разработ­
ват и съгласуват с ДКЕВР единен за страната 
списък със стандартизирани товарови профили.
Чл. 66. Електроенергийният системен опе­
ратор поддържа публичен регистър на коор­
динаторите на балансиращи групи. Регистърът 
съдържа минимум следната информация: име и 
адрес на лицензираната страна, координатор на 
балансираща група, идентификационен номер/
EIC код, дата на регистрация, номер на договор 
за балансиране с електроенергийния системен 
оператор, статус, имена и координати за връзка 
с упълномощени представители.
Раздел II
Оттегляне на координатор на балансираща 
група. Отстраняване на координатор на балан­
сираща група
Чл. 67. (1) Координатор на стандартна балан­
сираща група има право да изпрати известие за 
оттегляне на регистрацията като координатор 
на балансираща група.
(2) Известието по ал. 1 се изпраща на елек­
троенергийния системен оператор и на всички 
преки и непреки членове на балансиращата група.
(3) В известието за оттегляне се посочва 
датата на оттегляне, която не може да бъде по-
рано от 40 дни след изпращане на известието 
за оттегляне по ал. 1.